В тежки житейски ситуации е нормално човек да изпита необходимост да сподели душевната си болка, да потърси помощ и да открие решение. Точно както търсим стоматолог при физическа болка в зъба например. Психологът и психотерапевтът изследват психоемоционалните причини за състоянието.  По преценка на психолога, клиентът може да бъде насочен към диагностична консултация с психиатър, което отново не означава, че е болен. Психиатърът е медицински специалист – лекар, завършил медицина, който има право да назначава медикаментозно лечение.  Има случаи, в които се комбинират за известен период от време психологични консултации и посещения при психиатър. Моята цел е да подпомогна максимално процеса на себеразвитие у клиента, в изграждането на нови умения за справяне в тежки моменти и да продължи живота си (ако състоянието позволява), без медикаменти.